สวัสดีครับตอนนี้ผมกำลังเป็น งูสวัด และได้ยาต้านไวรัสมาทาน 1 อาทิตย์ อยากทราบว่าหากทานยาต้านครบแล้ว ผื่นงูสวัดยังไม่หายต้องรับยาต้านเพิ่มอีกมั้ยครับ
สวัสดีครับเนื่องจากงูสวัดเป็นเชื้อไวรัส ยาต้านไวรัสที่ใช้รักษาจึงมีฤทธิ์เพียงแค่ยับยั้งการแบ่งตัวของไวรัสเท่านั้นครับ ไม่ได้ฆ่าไวรัส ต้องรอจนร่างกายของเราสร้างภูมิคุ้มกันมาฆ่าไวรัสเอง ซึ่งโดยปรกติระบบภูมิคุ้มกันจะสามารถกำจัดไวรัสได้ใน 1 สัปดาห์ ดังนั้น ในทางทฤษฎี คงไม่มีการให้ยาต้านไวรัสเกิน 1 สัปดาห์ เพราะการวิจัยระบุว่าการให้ยานานกว่านั้นไม่ได้ประโยชน์อะไรเพิ่มเติมอย่างไรก็ดี ดังที่กล่าวมา ส่วนใหญ่อาการของโรคควรจะหายไปใน 1 สัปดาห์อยู่แล้วครับ แต่ระหว่างนี้ ควรพักผ่อนให้มากๆ เพื่อให้ร่างกายได้สร้างภูมิคุ้มกันได้ดีขึ้นและหายเร็วขึ้น และรับประทานยาตามแพทย์สั่งต่อไปครับ